Lietuvos lankininkų federacijos tarybos
S P R E N D I M A S   Nr. 2026-07-14
     Taryba apsvarstė gautos iš World archery įrangos paskirstymo tvarką. Gauta įranga paskirstoma klubams, kurie yra LLF nariai, yra pateikę prašymus skirti įrangą U21 ir jaunesniems sportininkams, bei nuolatos deleguoja U21 ir jaunesnius sportininkus į LLF priklausančių klubų varžybas, organizuojamas pagal WA taisykles. Klubams, atitinkantiems numatytus kriterijus, priskiriama sekanti įranga:
1. Jaunimo brizas (Meilė Gulbinaitė)   – 18 lbs, 66" lankas, strėlių spainas #1000
2. 3X  (Vilius Eidininkas)      - 26lbs,  68" lankas, strėlių spainas #820
3. Strėlė  (Sofija Kovalenko)   - 26 lbs  68" lankas, strėlių spainas #960
4. LSK  (Gustė Sperauskaitė)   - 28 lbs 68" lankas, strėlių spainas #830
5. Kauno lankininkai  (Miglė Taletavičiūtė)  - 28 lbs 68" lankas, strėlių spainas #790
6. Žaliasis lankas  (Emilija Azaravičiūtė)  -   30lbs 68" lankas, strėlių spainas #790
7. Ugninė strėlė   (Laurynas Šerkšnas)  -  30lbs 68" lankas, strėlių spainas #760
Aukščiau išvardintiems, bus pateikti olimpinio lanko komplektai, kurį sudaro: rankena, šakos, taikiklis, stabilizatoriai, templė, plunžeris, stovelis. Strėlių komplektas, kurį sudaro: paruoštos strėlės su antgaliais, nokais ir plunksnomis. O taip pat prie komplekto pridedama: lanko kuprinė, antpirštis, strėlės aikštelė, strėlinė, papildomos plunksnos, papildomi nokai, stovelis, krūtinės apsauga, templės uždėjimo dirželis. 
8. Utenos lankininkų klubas   (Džiuginta Poškaitė)  - Strėlių spainas #500
Utenos lankininkų klubui perduodamos strėlės su antgaliais, nokais ir plunksnomis. O taip pat antpirštis, papildomos plunksnos, papildomi nokai.
Kauno lankininkų klubas, kuriam patikėta įrangos saugojimas iki atsiėmimo, gali perduoti įrangą iškart po tarybos sprendimo įsigaliojimo. Klubai gaunamą įrangą privalo atsiimti savo lėšomis.

     Balsavimas: penki tarybos nariai balsavo apklausos būdu  „UŽ“.

     Tarybos pirmininkas         Gediminas Maksimavičius.
